gl gl gl en gl ar lt gl gl it gl gl gl en so gl gl en gl gl gl gl gl gl gl gl gl gl gl it pt it gl pt gl pt es nl pt en gl gl gl en gl it de gl gl
O CONCELLO DE CERVO ÚRXELLE Á DEPUTACIÓN PROVINCIAL A LIMPEZA E ACONDICIONAMENTO DAS VÍAS DA SÚ - NOVAS | Cervo
Mali Méndez: “xa lle solicitamos por escrito que acometesen canto antes estes traballos nas estradas que transcorren polo noso termo municipal e que son da súa competencia porque o seu estado supón un perigo para a seguridade das persoas”
Dada a inoperancia da Deputación xa avanzado o mes de xullo, e visto o  aspecto “selvático” que presentan algunhas zonas do municipio “o Concello tomará a iniciativa de comezar a limpar nas zonas máis transitadas”; agardando que o organismo provincial asuma a súa responsabilidade axiña
O Concello de Cervo vén de urxirlle por escrito á Deputación provincial que acometa as tarefas de roza e acondicionamento das vías que son da súa titularidade e que “xa iniciado o verán, presentan unha imaxe de absoluto abandono” xa que “están completamente invadidas pola maleza”.
Desde a administración local non se explican como a estas alturas do ano as estradas da Deputación presentan este aspecto descoidado “e non estamos a falar dun feito puntual, senón que é un feito recorrente que se repite verán tras verán”.
A falta de previsión –apuntan- é evidente e a desidia da Adminsitración autonómica tamén.
As vías de titularidade provincial que se atopan nun estado deficiente son:
-        Río Covo - Porto de San Cibrao LU-P-1501
-        Burela - Vilaestrofe - Ferreira LU-P-1502
-        Río Covo - Trasbar - Vilaestrofe  LU-P-1503
-        Río Covo - Fábrica de Sargadelos LU-P-1504
-        Sargadelos - Vilaestrofe  LU-P-1505
-        Cervo - Cuíña LU-P-1506
-        A Venta - Lieiro LU-P-1507
-        Figueirido - Paraño - Sargadelos LU-P-1508
-        Pedrouzos - Senra LU-P-1509
-        San Cibrao - A Marosa - Burela LU-P-1510
Desde o Concello de Cervo pídenlle pois, encarecidadamente, á Deputación Provincial que asuma a súa responsabilidade e que acondicione estas estradas con urxencia “porque o verán xa comezou oficialmente, e como saben –indica a tenente de alcalde Dolores García Caramés- é nestas datas cando o fluxo de peóns e tamén de vehículos se ve notablemente incrementado, co correspondente risco que supón a falta de visibilidade e de espazos adecuadamente transitables que detectamos e identificamos en numerosos puntos destas estradas provinciais”.
Ante a inoperancia da Deputación, xa iniciado o mes de xullo, Méndez avanza que dado o  aspecto “selvático” que presentan algunhas zonas do municipio “o Concello tomará a iniciativa de comezar a limpar nas zonas máis transitadas”; agardando que o organismo provincial asuma a súa responsabilidade axiña.
Así, avanzou que o persoal municipal realizara tarefas de roza e limpeza nas vindeiras horas nas beirarrúas que unen Río Covo e San Ciprián; cuxo mantemento –recorda- “é exclusivo da Deputación”.
Praza do Concello, s/n
Tel.: +34 982 557 777 - Fax : +34 982 557 729
O Concello de Cervo tamén está contigo nas redes sociais. Sigue toda a súa actualidade a través destas canles e participa!